paragraph_text: Madonna je komentirala kako nije sudjelovala u nastanku ovog DVD-a zbog snimanja svog filma W.E. Album je primio raznolike komentare kritičara. Dok su jedni zamjerali nedostatak uzbuđenja, drugi su hvalili izvedbe i naglašavajući kako je izvedba "Into the Groove" bila najuspješnija i najbolja. Ovo je bio devetnaesti Madonnin album u Top 10 na američkoj Billboard 200, dok je na prvo mjesto dospio u Grčkoj, Mađarskoj i Portugalu. U Top 10 je ušao u Australiji, Belgiji, Kanadi, Francuskoj, Japanu, Švedskoj i Švicarskoj. Izvan prvih deset je dospio u Ujedinjenom Kraljevstvu.